
Előterjesztés címe és tárgya: Döntés a szociális célú tűzifavásárlásához kapcsolódó pályázaton   


való részvételről
Tárgykört rendező jogszabály:

· Magyarország 2026. évi központi költségvetéséről szóló 2025. évi LXIX. törvény

· az államháztartásról szóló 2011. évi CXCV. törvény

· az államháztartásról szóló törvény végrehajtásáról szóló 368/2011. (XII.31.) Korm. rendelet


Előterjesztő:


Huszárovics Antal polgármester

Az előterjesztést készítette: 
Dr. Sisa András jegyző





Magyar Judit pályázati ügyintéző

Tisztelt Képviselő-testület!

Az előző évekhez hasonlóan idén is megjelent a szociális célú tüzelőanyag vásárlásához kapcsolódó pályázati felhívás.

A felhívás értelmében pályázatot az a 20 000 fő lakosságszám alatti település nyújthatja be, amelyik a szociális rászorultság és a 2026. évi igénylés részletes feltételeit – a jogosultak részére támogatást megállapító önkormányzati döntés és a kiosztás előtt hatályba lépő – rendeletben szabályozza, melyet a pályázathoz csatolni kell. Az előző évben elfogadott rendeletünk jelenleg hatályos, így nem kell új rendeletet alkotnunk. Az előző évben elfogadott rendeletünkben rászorultsági alapon meghatároztunk egy általános rendszert, amelyen belül rangsorolni tudtuk a beadott kérelmeket. A beadott kérelmek száma és a szociális tűzifa mennyiségének függvényében, a megadott mennyiségen belül lehetett dönteni. A beszerzett tűzifát 2027. február 15-ig kell kiosztani az arra rászorulók között.  

A pályázatot az ebr42 rendszerben elérhető igénylési felületen kell benyújtani. Az igényléseket az önkormányzat 2026. szeptember 30. napjáig rögzítheti.

Önkormányzatunk által az idei évben igényelhető maximális mennyiség 72 erdei m3. Az előző évben 34 erdei m3 tűzifa vásárlásához kaptunk támogatást. Önrészként 2.000 Ft/erdei m3+Áfa összeget szükséges biztosítani. Amennyiben a maximálisan igényelhető tűzifa vásárlására pályázunk, akkor az önrész összege 151.200,-Ft. Ezen felül szükséges biztosítani a szállítás költségét is. 
Kérem a Tisztelt Képviselőket, hogy szavazzunk a határozati javaslatról.

Csabdi, 2026. szeptember 7. 







 Huszárovics Antal






         
    polgármester

Határozati javaslat: 

Csabdi Község Önkormányzat Képviselő- testületének

../2026. (IX. 29.) határozata 

a szociális célú tűzifavásárlásához kapcsolódó pályázat benyújtásáról 
Csabdi Község Önkormányzat Képviselő-testülete Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pontja szerinti jogcímben részletezett szociális célú tüzelőanyag vásárlásához kapcsolódóan 72 erdei m3 keménylombos fafajta igénylésére vonatkozó pályázat benyújtását jóváhagyja.

A pályázathoz szükséges önrész 151.200,- Ft összeget a települési támogatás terhére biztosítja, és vállalja a szállítási költségeket.

A Képviselő-testület az igénylés részletes feltételeit a szociális rászorultság és a 2026. évi, az igénylés részletes feltételeit tartalmazó rendeletben szabályozza akként, hogy 

· a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára vagy települési támogatásra jogosult,

· a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,
· a rendszeres gyermekvédelmi kedvezményben részesülő családok, 

· az egyszülős háztartások, 

· azon családok, melyekben rokkantsági ellátásban részesülő él,

· a 3 vagy több gyermeket nevelő családok,

· 65 éven felüli egyedül élő nyugdíjas, akiknek a nyugdíja nem éri el a 150.000,-Ft-ot előnyt élvezzenek,
· háztartásonként legfeljebb 5 erdei m3 tűzifa vagy 10 q szén biztosítására kerüljön sor és

· vállalja, hogy a szociális célú tűzifában részesülőtől ellenszolgáltatást nem kér. 

A Képviselő-testület felhatalmazza a polgármestert a pályázathoz szükséges dokumentumok aláírására.
Határidő: 
azonnal

Felelős: 
polgármester

Rendelet-tervezet:

Csabdi Község Önkormányzat Képviselő-testületének

 .../2026. (IX. 29.) önkormányzati rendelete

a szociális célú tűzifa támogatásról

[1] Jelen rendelet célja, hogy a szociálisan rászoruló személyek számára térítésmentesen biztosítson tüzelőanyagot a Magyar Állam által bármely jogcímen, közvetett vagy közvetlen módon biztosított támogatás felhasználásával.

[2] Csabdi Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

1. Általános rendelkezések

1. §

A rendelet hatálya kiterjed Csabdi község közigazgatási területén élő, a szociális igazgatásról és szociális ellátásokról szóló 1993. évi III. törvény (a továbbiakban: Sztv.) 3. § (1)-(3) bekezdésében meghatározott személyekre.

2. §

E rendelet alkalmazásában:

1.
pályázatból elnyert szociális célú tűzifa: Magyar Állam által nyújtott vissza nem térítendő támogatásból beszerzett tűzifa

2.
átadott szociális célú tűzifa: Állami vagyonba tartozó faanyag, mint vissznyereményi anyag ingyenes önkormányzati tulajdonba adásáról szóló megállapodás alapján a Magyar Állam 1/1 arányú tulajdonába és az MNV Zrt. tulajdonosi joggyakorlásába tartozó, hulladéknak nem minősülő Vissznyereményi Anyag

3.
szociális célú tűzifa: együttes megnevezése az 1. és 2. pontban meghatározott tűzifának.

3. §

(1) A természetben nyújtott szociális célú tűzifa támogatás mennyisége:

a)
pályázatból elnyert szociális célú tűzifa esetén háztartásonként 1 erdei m3, de legfeljebb 5 erdei m3,

b)
átadott szociális célú tűzifa esetén háztartásonként 1 erdei m3, de legfeljebb 10 erdei m3

lehet.

(2) A szociális célú tűzifa támogatást természetbeni ellátásként kell megállapítani, tűzifa formájában.

(3) A szociális célú tűzifában részesülőtől ellenszolgáltatás nem kérhető:

a)
a szociális célú tűzifa támogatás nyújtásáért,

b)
a szállításért, kivéve az átadott szociális célú tűzifa támogatás esetén.

4. §

Csabdi Község Önkormányzat Képviselő-testülete a szociális célú tűzifa juttatásával kapcsolatos valamennyi hatáskört a polgármesterre ruházza át.

2. A jogosultság feltételei

5. §

(1) Pályázatból elnyert szociális célú tűzifa támogatásra jogosult, akinek a háztartásában

a)
az egy főre jutó havi nettó jövedelme nem haladja meg a szociális vetítési alap mindenkori legkisebb összegének 1000 %-át és

b)
fatüzelésre alkalmas fűtőberendezéssel rendelkezik.

(2) Átadott szociális célú tűzifa támogatásra jogosult, akinek a háztartásában az egy főre jutó havi nettó jövedelme nem haladja meg a szociális vetítési alap mindenkori legkisebb összegének 1000 %-át, egyedül élő esetén a 1100 %-át.

6. §

(1) Pályázatból elnyert szociális célú tűzifa támogatásban elsősorban azt kell részesíteni, aki

a)
a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára vagy települési támogatásra jogosult,

b)
a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család,

c)
a rendszeres gyermekvédelmi kedvezményben részesülő családok,

d)
az egyszülős háztartások,

e)
azon családok, melyekben rokkantsági ellátásban részesülő él,

f)
a 3 vagy több gyermeket nevelő családok,

g)
65 éven felüli egyedül élő nyugdíjas, akiknek a nyugdíja nem éri el a 150.000,-Ft-ot.

(2) Átadott szociális célú tűzifa támogatásban elsősorban azt kell részesíteni, aki

a)
aktív korúak ellátására,

b)
időskorúak járadékára,

c)
települési támogatásra jogosult,

d)
a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család vagy

e)
55 éven felüli egyedül élő nyugdíjas.

3. Eljárási szabályok

7. §

(1) A szociális tűzifa iránti kérelmet a 1. melléklet szerinti formanyomtatványon írásban kell benyújtani, amelyhez csatolni kell:

a)
rendszeres pénzellátással rendelkező személyek esetében a pénzellátás folyósításának igazolószelvényét, vagy megállapító határozatát,

b)
jövedelemmel rendelkező személyek esetében

ba)
a kérelem benyújtását megelőző hónapról, a munkáltató által kiállított kereseti igazolást,

bb)
egyéni vállalkozók, gazdasági társaság tagjai esetében a tárgyévet megelőző év személyi jövedelemadójának mértékéről szóló adóhatósági igazolást, valamint a tárgyévre vonatkozó jövedelemről szóló nyilatkozatot,

bc)
alkalmi munkát végzők esetében az alkalmi munkavállalói könyv másolatát, ennek hiányában a tevékenységet végző által leadott nyilatkozat.

(2) A kérelem benyújtásának határideje a www.felcsutihivatal.hu holnapon, a polgármester által közzétett tájékoztató felhívásban meghatározott időpont.

8. §

Az azonos lakóingatlanban élő személyek közül csak egy kérelmező részére állapítható meg a támogatás.

9. §

Csabdi lakóhellyel és tartózkodási hellyel is rendelkező személy csak ott vehető figyelembe a háztartás tagjaként, ahol életvitelszerűen él.

10. §

A szociális célú tűzifára irányuló kérelem azon időpontig fogadható be, ameddig az önkormányzat rendelkezésére álló tűzifa készlet határozattal kiutalásra nem került.

11. §

A jogosultság és a kérelemben foglaltak valódiságának ellenőrzésére az eljárás során környezettanulmány végezhető.

12. §

Amennyiben a kérelmező a rendelet alapján részére biztosított tűzifát értékesíti, vagy utólag megállapításra kerül, hogy azt nem jogosult igényelte és kapta, az ingyenesen biztosított tűzifa esetében 15.000,- Ft + ÁFA/m3, valamint a kiszállítás költségének visszafizetésére kell kötelezni.
4. Záró rendelkezések

13. §

Ez a rendelet 2026. szeptember 30-án lép hatályba.

14. §

Hatályát veszti a szociális célú tűzifa támogatásról szóló 3/2025. (IV. 8.) önkormányzati rendelet.
           Huszárovics Antal                 



  

Dr. Sisa András

              polgármester




       
                               jegyző

Záradék:

Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.

Kelt: Csabdi, 2026. szeptember











Dr. Sisa András 











        jegyző 

 

1. melléklet a .../2026. (IX. 29.) önkormányzati rendelethez

(A melléklet szövegét a(z) 5.ET_mell_Szociális célú tüzelőanyag támogatás kérelem.pdf elnevezésű fájl tartalmazza.)

Végső előterjesztői indokolás

Csabdi Község Önkormányzat a szociálisan rászoruló személyek számára térítésmentesen biztosít tüzelőanyagot a Magyar Állam, vagy az Önkormányzat által bármely jogcímen, közvetett vagy közvetlen módon biztosított támogatás felhasználásával. 

